Madolenimas

Madolenimas () – Mikronezijos Federacinių Valstijų Ponpėjos valstijos savivaldybė. Ji užima Ponpėjos salos pietrytinę dalį. Ribojasi su Kičiu vakaruose, Neču ir U šiaurėje.

Savivaldybė taip pat administruoja nedidelę Temueno salą, esančią Madolenimo įlankoje. Kalnuose yra Kepiroi kriokliai. Svarbiausia savivaldybės įžymybė yra senovinis miestas Nan Madolis.

Savivaldybėje yra 7 pradinės mokyklos ir viena aukštesnioji mokykla."Pohnpei Schools. " Pohnpei State Department of Education.

Madolenimas laikomas viena iš penkių tradicinių Ponpėjos salos karalysčių (wehi). Ji išaugo iš Melenkopualės (Malenkopwale) valdos, kuri II tūkst. pradžioje suformuota Saudelerų dinastijos laikais salos pietryčiuose. Ji buvo artimiausia tuometinės Saudelerų sostinės Nan Madolio. XVII a. Isokelekeliui nuvertus Saudelerų dinastiją, jis tapo Madolenimo nanmuarkiu (Nahnmwarki). Madolenime iki šiol egzistuoja tradicinė monarchija, vadovaujama valdovų, tituluojamų IsipauTraditional Polities of Federated States of Micronesia.

 Šaltiniai 

Kategorija:Ponpėjos valstijos savivaldybės
Kategorija:Ponpėjos sala